Diari Oficial de la Generalitat Valenciana


Sumari del DOGV 7842, del 02-08-2016 (2016/6043)

RESOLUCIÓ de 26 de juliol de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Massalavés per a la creació d'una escola infantil de primer cicle, de titularitat municipal, en la localitat esmentada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6043


Data del document
:   26-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 de juliol de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Massalavés per a la creació d'una escola infantil de primer cicle, de titularitat municipal, en la localitat esmentada. [2016/6043]  
La Generalitat, a través de la Conselleria d'Educació, Investigació, Cultura i Esport, i l'Ajuntament de Massalavés han subscrit, prèvia tramitació reglamentària, el dia 5 de juliol de 2016, un conveni per a la creació d'una escola infantil de primer cicle, de titularitat municipal, en la localitat esmentada.  
En compliment del que establix la clàusula onzena del conveni, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 495/2016 i que figura com a annex d'aquesta resolució.  
  
València, 26 de juliol de 2016.- El director general de Relacions amb les Corts: Antonio Torres Salvador.  
  
  
Conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Massalavés per a la creació d'una escola infantil de primer cicle, de titularitat municipal, en la localitat esmentada  
  
València 5 de juliol de 2016  
  
REUNITS  
D'una part, Vicent Marzá Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell (DOCV 30.06.2015), en nom i representació de la Generalitat, expressament autoritzat per a la firma d'aquest conveni en virtut de l'Acord del Consell de data 27 de maig de 2016.  
D'una altra part, Gregorio Andréu Escrihuela, alcalde-president de l'Ajuntament de Massalavés, facultat per a aquest acte per l'Acord de data 5 de maig de 2016, del Ple de l'Ajuntament.  
  
  
MANIFESTEN  
1. L'Ajuntament de Massalavés va acordar sol·licitar la creació d'una escola infantil de la seua titularitat a Massalavés, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, 04.05.2006), d'ara endavant, LOE.  
2. Segons l'article 53.1 de l'Estatut d'Autonomia de la Comunitat Valenciana, és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribueix a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per a complir-lo i garantir-lo.  
  
3. La disposició addicional segona, punt 2, de la Llei Orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals, s'ha de realitzar per conveni entre l'administració educativa competent i les corporacions.  
4. Les direccions generals competents en administració local i pressupostos, en l'àmbit de les seues competències, han emés els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local per a l'exercici de les competències dels ens locals, diferents de les pròpies i de les atribuïdes per delegació.  
5. El Servei d'Infraestructures ha emés un informe de data 13 d'octubre de 2014 a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir els centres que impartisquen ensenyaments de règim general no universitaris.  
6. El 15 d'octubre de 2014, la Direcció General de Centres i Personal Docent va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la creació de l'escola esmentada.  
7. La Unitat Tècnica de la Direcció Territorial d'Educació, Investigació, Cultura i Esport de València ha emés un informe favorable en el seu àmbit competencial.  
8. Vist el compromís per part de l'Ajuntament de Massalavés d'aportar la relació de professors i titulacions respectives abans de l'inici de les activitats educatives corresponents, i de conformitat amb la legislació aplicable.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i l'Ajuntament de Massalavés acorden subscriure aquest conveni atenent les següents  
  
  
CLÀUSULES  
  
Primera  
L'objecte d'aquest conveni és la creació d'una escola infantil de primer cicle, a Massalavés, de titularitat íntegrament municipal, dins del marc educatiu vigent establit per la LOE, amb les característiques, els ensenyaments i la configuració que s'indiquen:  
  
Denominació genèrica: escola infantil de primer cicle.  
Denominació específica: municipal.  
Domicili: carrer de Joan de Timoneda, 1.  
Localitat: Massalavés.  
Província: València.  
Codi: 13567104.  
Titular: Ajuntament de Massalavés.  
Ensenyaments: Educació Infantil de primer cicle.  
Capacitat: 2 unitats amb un màxim de 30 llocs escolars, distribuïts de la manera següent:  
- 1 unitat per a xiquets d'1-2 anys, amb 13 llocs escolars.  
- 1 unitat per a xiquets de 2-3 anys, amb 17 llocs escolars.  
  
Segona  
Aquesta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'estableixen els continguts educatius del primer cicle de l'Educació Infantil a la Comunitat Valenciana (DOCV 3 d'abril).  
  
Tercera  
Correspon al titular de l'escola infantil la dotació pressupostària necessària per a les despeses derivades del personal docent i no docent, així com del funcionament del centre, independentment de la possibilitat de concórrer a totes les convocatòries públiques que realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres d'Educació Infantil.  
  
  
Quarta  
L'escola infantil se sotmetrà a l'autoritat de la Conselleria d'Educació, Investigació, Cultura i Esport i de la Inspecció educativa, en els termes que preveu el títol VII de la LOE, que regula la inspecció del sistema educatiu i la resta de normativa de desplegament que puga dictar-se sobre aquesta matèria.  
  
Cinquena  
El titular de l'escola es compromet a:  
a) Complir el que estableix el capítol III del títol V de la LOE sobre òrgans de govern dels centres públics.  
b) Complir la normativa aplicable que estableix els requisits mínims dels centres que impartisquen ensenyaments de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) Custodiar els expedients d'alumnes i tots els documents de caràcter acadèmic i administratiu que es generen.  
  
Sisena  
Aquest conveni té efectes el mateix dia de la firma; no obstant això, l'autorització d'obertura i funcionament del centre produirà efectes des de l'inici del curs acadèmic 2016/2017.  
  
Setena  
Les modificacions en els ensenyaments, les instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, d'acord amb el procediment regulat en el títol IV del Reial Decret 332/1992, de 3 d'abril. L'aprovació finalitzarà l'aprovació per mitjà d'una resolució del conseller competent en matèria d'educació.  
En els supòsits arreplegats en l'article 13.2, ja esmentat, s'instruirà un expedient que donarà lloc a una nova autorització, per a la qual cosa haurà de subscriure's l'oportú conveni entre les parts.  
  
Huitena  
Aquest conveni estarà vigent fins que s'extigisca per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b) i d), l'extinció requerirà la comunicació prèvia de la Conselleria al titular de l'escola.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests, en el cas d'extinció del conveni per les causes arreplegades anteriorment, es tramitarà el corresponent expedient de revocació de l'autorització concedida a l'escola. Aquesta extinció produirà efectes a partir del final del curs escolar en què es produïsca la causa.  
  
Novena  
L'aplicació i l'execució d'aquest conveni, incloent-hi a aquest efecte tots els actes jurídics que puguen dictar-se a l'hora d'executar-lo i desplegar-lo, no podran suposar obligacions econòmiques per a la Generalitat, i en tot, cas, hauran de ser ateses amb els seus mitjans personals i materials.  
  
Desena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que puguen produir-se en l'aplicació del conveni, sense perjuí del sotmetiment a la jurisdicció corresponent de les actuacions que, relacionades amb aquest, puguen tindre una altra naturalesa.  
  
Onzena  
El conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat, i es publicarà en el Diari Oficial de la Comunitat Valenciana.  
Dotzena  
El centre s'inscriurà en el Registre de Centres Docents de la Comunitat Valenciana.  
  
Com a prova de conformitat, i perquè en quede constància, firmen les dos parts el conveni al lloc i en la data esmentats.  
  
  
El conseller d'Educació, Investigació, Cultura i Esport,  
Vicente Marzá Ibáñez  
  
El alcalde-president de l'Ajuntament de Massalavés,  
Gregorio Andréu Escrihuela